钦定古今图书集成/明伦汇编/闺媛典/第265卷 > 陶应棕妻何氏〈妾谢氏附〉
## 钦定古今图书集成/明伦汇编/闺媛典/第265卷 > 陶应棕妻何氏〈妾谢氏附〉

按《广东通志》：“何氏，新会人，庠生陶应棕妻。棕幼失父
母，无兄弟，娶儒士谢惟仰女为妾。何遇谢一如姊妹。
棕入国学校书，早亡。何年二十七，子周岁，谢年二十
四，无子，矢志与何同守。何泣谓谢曰：‘吾为陶家妇，夫
亡子孤孀，吾分也，敢以累汝乎？人生如轻尘，子其早
为计’。谢大恸，誓死不去。乃毁容佐何持阃户杂诸婢”，
操作四十馀年，何年六十七，谢年六十三。学使旌表。